Aleksandr Gallyamov

Aleksandr Romanovich Gallyamov (; 1999-yil 28-avgustda tugʻilgan) — juftlikda konkida uchish boʻyicha musobaqalarda qatnashuvchi rossiyalik figurali uchuvchi. Konkida uchish boʻyicha sherigi Anastasiya Mishina bilan birga jamoalar oʻrtasida boʻlib oʻtgan 2022-yilgi Olimpiya chempioni va 2022-yilgi Olimpiadaning bronza medali sovrindori, 2021-yilgi jahon chempioni, 2022-yilgi Yevropa chempioni, 2019—2020-yilgi Gran-pri finali bronza medali sovrindori, uch karra Gran-pri musobaqasining gʻolibi va 2022-yilgi Rossiya milliy chempionatining oltin medal sohibi. Anastasiya oʻsmirlar darajasida 2019-yilgi oʻsmirlar oʻrtasidagi jahon chempioni, 2019-yilgi oʻsmirlar oʻrtasidagi jahon chempionatining bronza medali sovrindori, 2018—2019-yilgi oʻsmirlar oʻrtasidagi Gran-pri finali chempioni boʻlgan.

Mishina / Gallyamovjuftligi oʻzlarining ilk 2021-yilgi Jahon chempionatida oltin medalni qoʻlga kiritgan va Yekaterina Gordeyeva / Sergey Grinkov juftligidan keyin jahon chempionligini qoʻlga kiritgan ikkinchi eng yosh juftlikka aylangan

Shaxsiy hayoti 
Gallyamov 1999-yil 28-avgustda Rossiyaning Berezniki shahrida tugʻilgan.

Faoliyati

2017—2018-yilgi mavsum 
Aleksandr Gallyamov 2017-yilning fevral oyida Mishina bilan juftlik hosil qilgan. Nikolay Velikov va Lyudmila Velikova murabbiyligidagi bu juftlik 2017-yilgi „Zagrebning oltin konkisi“ turnirida oʻsmirlar oʻrtasidagi oʻzlarining ilk xalqaro musobaqada gʻolib chiqqan.

Mishina/Gallyamov juftligi 2018-yilgi Rossiya chempionatida yettinchi oʻrinni egallagan va oʻsmirlar oʻrtasida kumush medalni qoʻlga kiritgan. 2018-yil mart oyida Bolgariyaning Sofiya shahrida oʻtkazilgan oʻsmirlar oʻrtasidagi jahon chempionatida bronza medalini qoʻlga kiritgan.

2018—2019-yilgi mavsum 
Mishina/Gallyamov juftligi oʻz mavsumini 2018-yilgi oʻsmirlar oʻrtasidagi Gran pri seriyasida ishtirok etish bilan boshlagan. Ular Slovakiyaning Bratislava shahrida boʻlib oʻtgan birinchi musobaqada oltin medalni qoʻlga kiritganlar. Juftlik ushbu musobaqada qisqa dastur boʻyicha ham, erkin dastur boʻyicha ham birinchi oʻrinni egallagan va kumush medal sohiblari Panfilova / Rilovdan 11 ochkodan ortiq farq bilan oltin medalni qoʻlga kiritgan. Vankuverda (Kanada) boʻlib oʻtgan ikkinchi musobaqada juftlik yana bir oltin medalni qoʻlga kiritgan, bu gal ular qisqa dasturda ham, erkin dasturda ham birinchi oʻrinni egallab yana oʻsha kumush medal sohiblari Panfilova / Rilovni juftligini magʻlub etishgan. Shuningdek, Mishina / Gallyamov juftligi oldingi qisqa va erkin dastur ochkolari va umumiy rekord ballarini yangiladi. Oʻsmirlar oʻrtasidagi Gran pri musobaqalarida ikkita oltin medali bilan juftlik 2018—2019-yilgi oʻsmirlar oʻrtasidagi Gran-pri finaliga yoʻllanma olgan.

2019—2020-yilgi mavsum 

Mishina/Gallyamov juftligi mavsumni oʻzining ilk kattalar toifasidagi Challenger seriyasida boshlagan va 2019 CS Finlandia Trophy musobaqasida gʻolib chiqqan.

Juftlik kattalar oʻrtasidagi Gran-pri musobaqasining 2019 Internationaux de France bosqichida debyut qilgan va qisqa dasturda Pavliuchenko / Xodikindan keyin ikkinchi oʻrinni egallagan. Mishina rejalashtirilgan uch sakrash elementini muvaffaqiyatsiz bajarganiga qaramay, juftlik erkin dasturda gʻalaba qozonib, oltin medalni qoʻlga kiritishgan. Ikkinchi Gran-pri musobaqasining 2019 NHK Trophy bosqichida Galliamovning xato bajargan elementi tufayli juftlik qisqa dasturda uchinchi oʻrinni egallagan. Ular erkin dasturda bexato chiqish qilib, umumiy natija bilan bronza medalini qoʻlga kiritgan va Gran-pri finaliga yoʻllanma olgan. Finalda qatnashgan Mishina/Gallyamov juftligi qisqa dasturda toʻrtinchi oʻrindan joy olgan. Erkin dasturda esa uchinchi oʻrinni egallab, umumiy hisob bilan bronza medalini qoʻlga kiritgan holda, musobaqada eng yuqori oʻrinni egallagan Rossiya jamoasi boʻlgan.

Dasturlari

Mishina bilan

Natijalari 
GP: Gran-pri ; CS: Challenger seriyasi ; JGP: Oʻsmirlar oʻrtasidagi Gran-pri

Mishina bilan

Manbalar 

Yashayotgan insonlar
Rossiyalik figurali uchuvchilar